Bruno Bettelheim

Bruno Bettelheim (28. elokuuta 1903 – 13. maaliskuuta 1990) oli itävaltalais-yhdysvaltalainen itseoppinut psykiatrian professori ja kansainvälisesti menestynyt tietokirjailija. 

Bettelheim tunnetaan esimerkiksi autismin syntyä koskevasta teoriastaan sekä satujen psykoanalyyttisista tulkinnoistaLiisi Aunio, Satujen käyttäminen lasten psykiatrisessa hoitotyössä, opinnäytetyö 

 Koulutus 
Bettelheim opiskeli Wienin yliopistossa Saksan kieltä ja kulttuuria, taidehistoriaa sekä filosofiaa. Bettelheimin tohtorinväitöskirja, jonka aiheena oli luonnonkauneus ja moderni estetiikka, hyväksyttiin vuonna 1937Aesthetica. mahr's vierteljahrsschrift für ästhetik 4 (2001), Nr.1/März. "Die Traumdeutung" als Kunstphilosophie (Kuhns, Marquard, Ricoeur). Vortrag innerhalb der Reihe "Kunst und Psychoanalyse" im Institut für Wissenschaft und Kunst/Wien am 25. Juni 1993. 42385 Zeichen. http://homepage.univie.ac.at/peter.mahr/011f4-02.html.

Elämä
Bettelheim hoiti 12 vuoden ajan isältään perimäänsä puutavarayritystäIn the Case of Bruno Bettelheim. Molly Finn 1997. http://www.firstthings.com/article/2008/08/006-in-the-case-of-bruno-bettelheim-15 .  

Bettelheim joutui Dachaun ja Buchenwaldin keskitysleireille juutalaisen syntyperänsä vuoksi vuonna 1938, mutta onnistui vapautumaan yhdentoista kuukauden kuluttua vaikutusvaltaisten suhteidensa avulla. Tämän jälkeen hän pakeni Yhdysvaltoihin. 

Bettelheim halvaantui helmikuussa 1990 ja teki itsemurhan hoitokodissa saman vuoden maaliskuussa. Hän oli 86-vuotias.

 Yliopisto-ura
Bettelheim toimi vuosina 1944–1975 Chicagon yliopiston lastenpsykologian ja -psykiatrian professorina sekä yliopiston yhteydessä toimivan mielenterveyden ongelmista kärsivien lasten ja nuorten Sonia Shankman Orthogenic School -sisäoppilaitoksen johtajana. 

Bettelheimin kuoleman jälkeen paljastui, että hänen yliopistouransa perustui tekaistuun koulutukseen ja työhistoriaan. Bettelheim oli väittänyt muun muassa hankkineensa psykoanalyytikon pätevyyden itse Sigmund Freudin oppilaana. Bettelheimin elämää ryhdyttiin tutkimaan postuumisti sen jälkeen, kun useat sisäoppilaitoksen entiset oppilaat olivat syyttäneet häntä väkivaltaisuudesta ja alistamisesta. Bettelheimistä kirjan kirjoittaneen Richard Pollakin mukaan Orthogenic Schoolin ihmeellisen hyvät hoitotulokset johtuivat pitkälti siitä, että Bettelheimin diagnoosit olivat hyvin löyhiä. 

 Teoriat 
Bettelheim uskoi autismin johtuvan siitä, että lapsen huoltaja tai hoitaja kohtelee häntä huomattavan tylysti, koska toivoo, ettei lasta olisi olemassaBruno Bettelheim 1967: The Empty fortress. Infantile autism and the birth of the self. Sivut 125-129.. Bettelheim esitteli teoriaansa useissa artikkeleissa ja julkaisi vuonna 1967 aiheesta kirjan The Empty Fortress – Infantile Autism and the Birth of the Self. Bettelheimin teoria nimettiin myöhemmin "jääkaappiäititeoriaksi", ja psykiatrit kautta maailman alkoivat uskoa siihen. Identtisillä kaksosilla tehdyt tutkimukset todistivat myöhemmin Bettelheimin teorian vääräksi.

 Suomennetut teokset 
 Äidit, lapset, ongelmat (Otava, 1970) 
 Kibbutsien lapset: kollektiivisen kasvatuksen kokeilu (Otava, 1980; ilm. aiemmin 1972)  (nid.) 



 Lähteet 

Luokka:Autismi
Luokka:Itsemurhan tehneet
Luokka:Yhdysvaltalaiset psykologit
Luokka:Itävaltalaiset psykologit
Luokka:Yhdysvaltalaiset tietokirjailijat
Luokka:Itävaltalaiset tietokirjailijat
Luokka:Vuonna 1903 syntyneet
Luokka:Vuonna 1990 kuolleet